Diskussjoni dwar il-letteratura ta' protesta Il-letteratura ta' protesta ngħatat titli varji tul iż-żminijiet. F'waqtiet hija xokkanti, tfittex li tqanqal l-empatija lejn l-Ieħor li bosta drabi huwa vulnerabbli, jew tkun forma skjetta ta' attiviżmu. Madankollu dawn kollha jfittxu finalment li jagħrfu l-ħtieġa għall-bidla u l-letteratura ta' protesta tilħaq lill-poplu biex twassal il-valuri tagħha bħala gwida, inkella billi toffri lilha nnifisha bħala mera tas-soċjetà. X'inhuma l-merti u l-limiti ta' dan it-tip ta' rumanz, jekk nistgħu nsejħulu hekk? Għaliex ftit li xejn għandna tradizzjoni f'dan il-qasam? Il-letteratura ta' protesta għandha skop immedjat. Kemm hi kapaċi tgħix lil hinn mill-waqt storiku li fih qed tipprotesta? Id-diskussjoni tagħna se tkun fil-bicca l-kbira bil-Malti. Hemm ħafna protesta iżda hemm ukoll ħafna poeżija f'din il-ġabra ta' Karl Schembri u fit-tieni ġabra ta' Nadia Mifsud